CELEX: 32008D0674
Language: el
Date: 2008-08-13 00:00:00
Title: 2008/674/ΕΚ: Απόφαση της Επιτροπής, της 13ης Αυγούστου 2008 , για τροποποίηση της απόφασης 2007/683/ΕΚ σχετικά με την έγκριση του σχεδίου εκρίζωσης της κλασικής πανώλης των χοίρων στους αγριόχοιρους σε ορισμένες περιοχές της Ουγγαρίας [κοινοποιηθείσα υπό τον αριθμό Ε(2008) 4321]

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 220/30
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 13ης Αυγούστου 2008
   για τροποποίηση της απόφασης 2007/683/ΕΚ σχετικά με την έγκριση του σχεδίου εκρίζωσης της κλασικής πανώλης των χοίρων στους αγριόχοιρους σε ορισμένες περιοχές της Ουγγαρίας
   [κοινοποιηθείσα υπό τον αριθμό Ε(2008) 4321]
   (Το κείμενο στην ουγγρική γλώσσα είναι το μόνο αυθεντικό)
   (2008/674/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων (1), και ιδίως το άρθρο 16 παράγραφος 1,
   Εκτιμώντας τα ακόλουθα:
   
               (1)
            
            
               Με την απόφαση 2007/683/ΕΚ της Επιτροπής (2) εγκρίθηκε το σχέδιο που υπέβαλε η Ουγγαρία στις 11 Ιουλίου 2007 για την εκρίζωση της κλασικής πανώλης των χοίρων στις περιοχές της Ουγγαρίας που ορίζονται στο παράρτημα της εν λόγω απόφασης.
            
         
               (2)
            
            
               Η Ουγγαρία ενημέρωσε την Επιτροπή σχετικά με την πρόσφατη εξέλιξη της κλασικής πανώλης των χοίρων σε αγριόχοιρους στο έδαφός της. Με βάση τα διαθέσιμα επιδημιολογικά στοιχεία, τα μέτρα που προβλέπονται στο σχέδιο για την εκρίζωση της κλασικής πανώλης των χοίρων στους αγριόχοιρους πρέπει να επεκταθούν σε ορισμένες περιοχές της επαρχίας Heves και την επαρχία Borsod-Abaúj-Zemplén.
            
         
               (3)
            
            
               Για λόγους διαφάνειας της κοινοτικής νομοθεσίας, το παράρτημα της απόφασης 2007/683/ΕΚ πρέπει να αντικατασταθεί από το κείμενο του παραρτήματος της παρούσας απόφασης.
            
         
               (4)
            
            
               Συνεπώς, η απόφαση 2007/683/ΕΚ πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2007/683/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στη Δημοκρατία της Ουγγαρίας.
   
      Βρυξέλλες, 13 Αυγούστου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 316 της 1.12.2001, σ. 5. Οδηγία όπως τροποποιήθηκε τελευταία με την απόφαση 2007/729/ΕΚ της Επιτροπής (ΕΕ L 294 της 13.11.2007, σ. 26).
   
      (2)  ΕΕ L 281 της 25.10.2007, σ. 27. Απόφαση όπως τροποποιήθηκε με την απόφαση 2008/159/ΕΚ (ΕΕ L 51 της 26.2.2008, σ. 21).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            Περιοχές στις οποίες πρόκειται να εφαρμοστεί το σχέδιο εκρίζωσης της κλασικής πανώλης των χοίρων στους αγριόχοιρους
            Το έδαφος της επαρχίας Nógrád και το έδαφος της επαρχίας Pest που εκτείνεται βόρεια και ανατολικά από το Δούναβη, νότια από τα σύνορα με τη Σλοβακία, δυτικά από τα σύνορα με την επαρχία Nógrád και βόρεια από τον αυτοκινητόδρομο E71, το έδαφος της επαρχίας Heves που εκτείνεται ανατολικά από τα σύνορα με την επαρχία Nógrád, νότια και δυτικά από τα σύνορα με την επαρχία Borsod-Abaúj-Zemplén και βόρεια από τον αυτοκινητόδρομο E71, και το έδαφος της επαρχίας Borsod-Abaúj-Zemplén που εκτείνεται νότια από τα σύνορα με τη Σλοβακία, ανατολικά με τα σύνορα με την επαρχία Heves, βόρεια και δυτικά από τον αυτοκινητόδρομο E71, νότια και του κύριου οδικού άξονα αριθ. 37 (το μέρος ανάμεσα στον αυτοκινητόδρομο E71 τον κύριο οδικό άξονα αριθ. 26) και δυτικά από τον κύριο οδικό άξονα αριθ. 26».